VS002510
Datum: 2000-12-10T01:00:00.000+01:00
datum_sodbe_i_stopnje: 2009-07-29T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: hudi primeri
odskodnina: 55.691,70 EUR (končni znesek odškodnine je bil ustrezno zmanjšan glede na znesek že plačane akontacije odškodnine in soodgovornost oškodovanca)
opombe: II Ips 276/2010 Revizija prve tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Ob nesreči je prek javnih del opravljal fizična dela pri pridelavi zelenjave.

## Škodni dogodek

Prometna nesreča – ležečega na cesti (zaradi vinjenosti) ga je povozilo osebno motorno vozilo in ga še 55 metrov vleklo s seboj. Soodgovornost tožnika je 38%.

## Poškodba

Zlom prvega desnega zgornjega sekalca, rana na spodnji ustnici, rana na desnem očesu, serijski zlom reber, razmik sramne zrasti, zlom križnice, zlom prečnega odrastka V. ledvenega vretenca, udarnina prsnega koša in trebuha, udarnina pljuč in srca, krvavitev na levi strani možganovine, pretres možganov.

## Telesne bolečine

16.691,70 EUR Hude stalne telesne bolečine – 46 dni, občasne hude telesne bolečine – 4 dni, neprestane lahke telesne bolečine – 2,5 meseca, občasne lahke telesne bolečine – 1,5 meseca, ob spremembi vremena pa take bolečine trpi še vedno.

#### Hospitalizacija

7 dni v nezavesti, 46 dni hospitalizacije, od tega 3 tedne na intenzivni negi, 2 operaciji na očesu in obrazu v lokalni anesteziji.

#### Ambulantno zdravljenje

23 pregledov pri raznih specialistih in splošnem zdravniku.

#### Rehabilitacija

10 mesecev fizioterapije doma, v rehabilitacijskem centru in bolnišnici.

#### Nevšečnosti med zdravljenjem

3 tedne na intenzivni negi, 2x lokalna anestezija, infuzije, transfuzije krvi in plazme različnih dajalcev, 6 tednov vstavljena cevka za odvajanje urina, 1 teden dihanja s pomočjo respiratorja, 21 dni cevka za črpanje zraka in tekočine v prsnem košu, 41 RTG, 4x CT, 14 dni prejemanja raznih antibiotikov, 42 dni sredstva proti strjevanju krvi v podkožje trebuha, povišana telesna temperatura do 38,3 st C, 2 meseca odprte rane na križu, prevezovanja, hoja z berglami 5 mesecev, 1 mesecev težave pri gledanju z desnim očesom.

## Strah

5.000 EUR Zelo hud sekundarni strah za izid zdravljenja – 3 mesece, kot pa zmeren strah se je nadaljeval v času rehabilitacije, ki se je občasno, ob zapletih z zdravljenjem, okrepil. To je trajalo do konca leta 2003, ko se je sprijaznil s svojim stanjem.

## Zmanjšanje življenjske aktivnosti

29.000 EUR Trpi glavobole. Ukvarja se lahko z vsemi športi, kjer se sile prenašajo na medenico. Oviran je pri stoječem delu, delu med hojo in dolgotrajnem sedenju. Manj je zmožen pri prenašanju in dvigovanju težkih bremen, zaradi poškodb hrbtenice in medenice je sposoben le za lažja dela sede oz. stoje, če lahko menja položaje. Opustil je igranje malega nogometa in gasilstvo. Je težje zaposljiva oseba.

## Skaženost

5.000 EUR Anatomske posledice – obsežna deformacija strani medenice, posebej sramne kosti, deformacija reber na levi strani, zadebeljeni sta popljučnica in porebrnica. Na križnici in ledvenem vretencu je kostna celina, desna veka je brazgotinasta, kožne brazgotine ima tudi na obrazu in prsnem košu. Funkcionalne posledice – zmanjšana gibljivost hrbtenice, manjša upogljivost kolkov me počepom, zmanjšana občutljivost kožnih brazgotin. Kozmetske posledice – na temenu zadaj brazgotina 4x4 cm, ki je brez las in slabo občutljivo. Brazgotine na bradi (0,5 x 0,5 cm), na zgornji veki (3 x 1 cm), na nosu (0,5 x 0,5 cm) skupaj z diskoloracijo kože (0,8 x 0,5 cm), na obeh straneh prsnega koša po ena velika, s prečnimi šivnimi brazgotinicami (3 x 2 cm), na levi strani pa še dodatna (3 x 4 cm), na boku velika diskoloracija kože (12 x 7 cm). Trpi blažje duševne bolečine. Oviran je pri navezovanju stikov in druženju.

---

ZOR člen 200